- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Spania atrage un număr record de turişti şi se apropie de Franţa, însă amplifică fenomenul de "turistofobie"
- Spania a atras un număr record de turişti anul trecut.
- Ţara iberică încearcă să fure Franţei titlul de cea mai importantă destinaţie turistică din lume.
- Însă creşterea numărului de vizitatori provoacă izbucniri furioase de "turistofobie".
Spania atrage un număr record de turişti şi se apropie de Franţa. Sursa foto: Mediafax Foto
Spania a înregistrat o creştere de 13 milioane de turişti în 2023, care a ridicat numărul de vizitatori internaţionali la un nou record de peste 85 de milioane, aproape dublu faţă de populaţia sa, potrivit unui clasament realizat miercuri de agenţia de turism a ONU.
Spania a depăşit SUA pentru a deveni a doua cea mai vizitată ţară din lume în 2017 şi de atunci a încercat să reducă diferenţa faţă de Franţa. Guvernul francez îşi promovează poziţia de "prima destinaţie turistică din lume", iar numărul turiştilor a crescut cu 7 milioane, ajungând la 100 de milioane anul trecut, notează Financial Times.
Boom-ul Spaniei reprezintă un impuls economic pentru ţara în care turismul reprezintă 12-13% din PIB, dar este, de asemenea, o durere de cap pentru guvern, deoarece alimentează o reacţie de respingere şi un sentiment de saturaţie în rândul unor spanioli.
În zonele fierbinţi, de la Insulele Canare până în Ţara Bascilor, afluxul de vizitatori stârneşte "turistofobie" în rândul localnicilor din cauza unor probleme precum noile staţiuni inestetice, creşterea preţurilor de închiriere, comportamentul neadecvat şi utilizarea excesivă a apei.
Ca răspuns, autorităţile locale iau măsuri drastice, printre care se numără taxe de turism, interdicţii privind noile locuinţe de vacanţă şi reglementări stricte privind apartamentele de închiriat de tip Airbnb.
Insulele Canare au devenit luna trecută centrul reacţiei împotriva turismului, zeci de mii de locuitori ieşind în stradă în cadrul unor proteste sub sloganul "Insulele Canare sunt epuizate".
Turismul balnear rămâne principala atracţie a Spaniei, iar anxietatea provocată de războiul din Orientul Mijlociu a atras călători care altfel ar fi putut merge în "ţări care se conturau ca fiind concurente, precum Turcia, Tunisia şi Egipt", a declarat Pablo Díaz Luque, profesor de economie la Universitat Oberta de Catalunya.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO